सीएम राजे ने शुक्रवार को झालावाड़ जिले के अकलेरा उपखंड के जोगमंडी में काशी विश्वनाथ शिव परिवार की प्राण प्रतिष्ठा समारोह के अवसर पर उपस्थित विशाल जनसमूह को संबोधित करते हुए यह बात कही। उन्होंने कहा कि राजस्थान में आमजन की भागीदारी से ही हर क्षेत्र में विकास संभव हुआ है। उन्होंने कहा कि राजस्थान में पिछले साढ़े चार सालों में आधारभूत विकास के साथ धरोहरों के संरक्षण के कार्य भी किए गए हैं, जिनसे हमारी आने वाली पीढ़ियों को गौरवशाली इतिहास की जानकारी मिल सकेगी।